घरों से बहने वाले पानी का करें इस्तेमाल, बनाएं किचन गार्डेन : सुनील
गिरिडीह | गिरिडीहकालेज के एनएसएस इकाई के स्वयंसेवकों ने गुरुवार को सोनबाद पूर्वी भाग के गांवों में भ्रमण कर स्वच्छता, शिक्षा और श्रम की महत्ता बताई। इस दौरान छात्रों ने कूड़े कचरों को जमा किया और जलाया। कुआं और चापानल पर बहते पानी को रोकने के लिए सोख्ता बनाया और नालियां साफ की। वहीं छात्राओं ने घर घर जाकर माताओं बहनों को स्वच्छ रहने के तरीके बताए, साथ ही घरों से निकलने वाले पानी से किचन गार्डन बनाने के तरीके बताए। उन्होंने बताया कि घर का जो पानी बर्बाद होता है। इससे घर के बाहर छोटा बागबानी किया जा सकता है और उसमें साग सब्जियां, फूल आदि लगाकर पानी का सदुपयोग कर पर्यावरण को हरा भरा रखा जा सकता है। कार्यक्रम में प्रसेनजीत, सुनील, दिव्येंदु, प्रवीण, अशोक, राकेश, सुप्रीती, दीपाली, रूपेश, शुभम, शिवम, अवनीश समेत कई शामिल थे।
hin_Deva hin_Deva